Projekts

LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot. Nr. .§)

**Par Ķekavas novada pašvaldībai piekrītošās inženierbūves pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu, 42.1 un 43. pantu un likuma “Par autoceļiem” 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā Ķekavas novada pašvaldībai piekrītošo inženierbūvi “Ceļš Mežmalas iela” (būves kadastra apzīmējums 8070 003 0644 001) – Ķekavas pagastā, Ķekavas novadā.
2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un likuma “Par autoceļiem” 7. panta pirmo daļu šā rīkojuma 1. punktā minēto inženierbūvi:
	1. izmantot autoceļu valsts pārvaldes funkcijas īstenošanai un valsts galvenā autoceļa būvniecības projekta “E67/A7 Ķekavas apvedceļš” (turpmāk - projekta “E67/A7 Ķekavas apvedceļš” īstenošanai;
	2. bez atlīdzības nodot Ķekavas novada pašvaldībai, ja tā vairs netiek izmantota šā rīkojuma 2.1. apakšpunktā minētās funkcijas īstenošanai.
3. Satiksmes ministrijai saskaņā ar Ķekavas novada pašvaldības pilnvarojumu parakstīt nostiprinājuma lūgumu par šā rīkojuma 1.punktā minētās inženierbūves ierakstīšanu zemesgrāmatā un īpašuma tiesību nostiprināšanu uz Ķekavas novada pašvaldības vārda, kā arī veikt citas nepieciešamās darbības inženierbūves ierakstīšanai zemesgrāmatā.
4. Satiksmes ministrijai, ierakstot zemesgrāmatā šā rīkojuma 1. punktā minēto inženierbūvi:
	1. nostiprināt īpašuma tiesības uz Ķekavas novada pašvaldības vārda vienlaikus ar īpašuma tiesību nostiprināšanu valstij Satiksmes ministrijas personā;
	2. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.
	3. ierakstīt atzīmi par aizliegumu atsavināt inženierbūvi un apgrūtināt to ar hipotēku.
5. Šā rīkojuma 4.3. apakšpunktā minētais aizliegums – atsavināt inženierbūvi – neattiecas uz darbībām, kas saistītas ar valsts galvenā autoceļa būvniecību un nepieciešamas projekta “E67/A7 Ķekavas apvedceļš” īstenošanai.
6. Šā rīkojuma 4.3. apakšpunktā minēto aizliegumu – apgrūtināt inženierbūvi ar hipotēku – nepiemēro, ja inženierbūve tiek ieķīlāta par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K.Kariņš

Satiksmes ministrs T.Linkaits

Iesniedzējs: satiksmes ministrs T.Linkaits

Vīza: valsts sekretāre I.Stepanova